**Приети сигнали по „Зеления телефон” и електронна поща в РИОСВ - Враца за**

**АПРИЛ 2017 година**

|  |  |  |  |  |  |
| --- | --- | --- | --- | --- | --- |
| **№** | **Дата** | **Постъпил сигнал** | **Сигнал** | **Отговорна институция** | **Предприети действия** |
| 1. | 03.04.2017г. | Сигнал на дежурен телефон в РИОСВ - Враца | Сигнал постъпил на дежурен телефон в РИОСВ- Враца за намерена граблива птица в безпомощно състояние | РИОСВ-ВрацаДружество за защита на хищните птици | На дежурния телефон на РИОСВ – Враца постъпи сигнал от тел. 112 за намерена в безпомощно състояние хищна птица – белоглав лешояд. Намерената в двора на частен имот във Враца бе с маркировка на едното крило. Експерти от РИОСВ-Враца информираха Дружеството за защита на хищните птици (ДЗХП), маркирали птицата и изпълнители на проекта „Възстановяване на белоглавия лешояд като гнездящ вид във Врачанска планина“. При обход на посочения район от съвместен екип, птицата бе открита и транспортирана в Спасителния център „Зелени Балкани“ в Стара Загора за установяване на състоянието й и лечение. *Белоглавият лешояд е защитен вид, включен в Приложение 3 на Закона за биологичното разнообразие, както и всички останали видове хищни птици.**Предвид значителното намаляване на популациите му през последните години, се финансират редица проекти, част от международна програма за опазване на лешоядните видове хищни птици на Балканския полуостров, един от които е горецитирания проект на ДЗХП.* |
| 2. | 06.04.2017г. | Сигнал постъпил на зеления телефон в РИОСВ - Враца | Сигнал постъпил на зеления телефон в РИОСВ- Враца, за намерен щъркел в безпомощно състояние | РИОСВ-Враца | При извършената незабавна проверка щъркелът е намерен в тревни площи пред частен жилищен имот в с. Сираково, общ. Борован.Констатирано е, че птицата е с наранено крило и не може да излети.Същата е прибрана и е изпратена за лечение във ветеринарна клиника „Добра идея“, гр. София. |
| 3. | 07.04.2017г. | Сигнал на едно гише в РИОСВ - Враца | Сигнал в РИОСВ- Враца за замърсяване на река Лева в района на кв. Бистрец, с отпадъчни води от млекопреработващо предприятие „Млечен рай-2“ ООД | РИОСВ-Враца | Извършена е проверка на място при която е констатирано, че около мястото на заустване на отпадъчните води от „Млечен рай-2“ ООД водите на реката, както и бреговете и коритото на реката са видимо чисти и без следи от замърсяване. В момента на проверката няма отток на отпадъчни води от предприятието към реката.Проверена е фирма „Млечен рай-2“ ООД. В предприятието се извършва само преработка на прясно в кисело мляко и се формират минимални количества отпадъчни води. Същите се пречистват в пречиствателна станция за отпадъчни води с механично, физико-химично и биологично пречистване след което се заустват в р. Лева, за което фирмата притежава Разрешително за ползване на воден обект за заустване на отпадъчни води, издадено от БДДР-Плевен. Спазват се условията на Разрешителното и при осъществения контролен мониторинг от страна на РИОСВ-Враца не са констатирани наднормени концентрации на замърсяващи вещества в отпадъчните води. |
| 4. | 09.04.2017г. | Сигнал на дежурния телефон в РИОСВ – Враца  | Сигнал постъпил на дежурния телефон в РИОСВ- Враца за изсичане на липи на ул. „Околчица“, гр. Враца | РИОСВ-Враца | При проверката е констатирано, че живущ на ул. „Околчица“ е подкастрил няколко клона на див кестен, които се заплитат в контактната мрежа на Тролейбусен транспорт. От дейността не е добит дървен материал. Окастрени са само няколко изсъхнали клони и целостта на дървото е запазена. Същото не е обявено за защитен вид, съгласно Закона за биологичното разнообразие. |
| 5. | 25.04.2017г. | Сигнал получен по електронна поща в РИОСВ-Враца | Сигнал по електронна поща на РИОСВ-Враца за нерегламентирано изхвърлени строителни отпадъци в с. Паволче, общ. Враца | Община ВрацаКметство с. Паволче | Сигналът е препратен по компетентност за извършване на проверка от Община Враца и Кметство с. Паволче |